
  1.


  Príde potichu,


  dotkne sa nás,


  zanechá svoju stopu


  v našich životoch.


  Udomácni sa v našich srdciach


  a dušiach.


  Niekedy schúlená,


  inokedy rozvitá do nádherných tvarov.


  Je stále medzi nami.


  Je v nás.


  LÁSKA...


  Odin


  2.


  Milovať tých,


  ktorí sú poznačení minulosťou,


  sklamaniami, jazvami na srdci,


  na to treba veľa lásky.


  Nestačia len slová,


  pretože oni si svoje prežili,


  a napočúvali sa toho dosť.


  Oni veria už len tomu,


  čo ste ochotní pre nich urobiť...


  Odin


  3.


  Nemilujem ťa srdcom,


  to môže totiž prestať biť.


  Nemilujem ťa mysľou,


  tá môže totiž zabudnúť.


  Milujem ťa dušou,


  tá je totiž večná...


  Odin


  4.


  Dúfam, že nájdeš niekoho,


  kto je dosť odvážny,


  aby vstúpil do tvojej búrky.


  Niekoho, kto bude rešpektovať a milovať veľkosť tvojich vĺn.


  Dúfam, že nájdeš niekoho,


  kto ti pomôže nájsť pokoj.


  Niekoho, kto zvládne plavbu s tebou.


  Dúfam, že nájdeš niekoho,


  kto nebude utekať pred tvojou láskou.


  Niekoho, kto pochopí,


  že si jediné more,


  ktoré sa oplatí objaviť...


  Odin


  5.


  Sú to otázky v nás,


  ktoré nás vedú do neznáma.


  Premýšľame.


  Pýtame sa.


  Odpovedáme.


  Otázky bez odpovedí veľakrát


  nahlodávajú naše vnútro.


  Rozmýšľame nad správaním sa iných,


  ale málokedy nad tým vlastným.


  Skúmame.


  Sledujeme svoje okolie,


  ale nepoznáme to, čo nosíme v sebe.


  Ubližujeme


  svojou nevedomosťou.


  Rastieme, dospievame, meníme sa.


  A zrazu vnímame svet ináč ako predtým.


  Sme poznačení časom a vlastným bytím.


  Hľadáme prejavy láskavosti, porozumenia, pochopenia.


  Čakáme na lásku.


  A pritom láska je tu.


  Je v nás.


  V každom z nás.


  Stačí ju len objaviť...


  Odin


  6.


  Nie je potrebné len hovoriť o láske.


  Uviazne v slovách.


  Pre lásku sú v prvom rade dôležité činy.


  Medzi slovami a činmi je veľký rozdiel...


  Odin


  7.


  Drž sa v blízkosti toho,


  kto ťa robí šťastným už len tým,


  že existuje.


  Aj keby to malo trvať len pár minút...


  Drž sa v blízkosti toho, kto ťa rozosmeje.


  Aj keby to malo trvať len pár sekúnd...


  Drž sa v blízkosti toho, pri kom cítiš,


  že si milovaný.


  Aj keď nie si si istý, či to vydrží...


  Šťastný koniec ti nezaručí nikto,


  ale v živote sa počítajú len tie momenty,


  v ktorých sa cítiš nažive...


  Odin


  8.


  Ďakujem za to, že už viem, čo je láska.


  Aj za radosť a šťastie plynúce z nej.


  Ale ďakujem aj za poznanie


  veľkej bolesti a utrpenia.


  Aj za smútok, ktorý veľká láska prináša.


  Vďaka nej sme omnoho lepší a citlivejší.


  Láska je radosť zo šťastia niekoho,


  koho milujeme.


  Láska je naše vlastné


  slobodné rozhodnutie.


  Je to náš vnútorný hlas,


  ktorý sa v nás ozve vždy vtedy,


  keď skutočne milujeme.


  Vtedy nepotrebujeme nikoho presviedčať o našich úmysloch a konaní.


  Vtedy sme láskou my.


  Láska nám dáva pocit naplnenia.


  Vo všetkom.


  V istote nášho bytia,


  v našom pokoji,


  v úsmeve...


  Odin


  9.


  Vezmi si moje srdce a zober ho ďaleko.


  Zober ho tam, kde nás nikto nepozná.


  Poďme kamkoľvek.


  Zober ma do hôr.


  Odveď ma na lúku.


  Poď so mnou na prechádzku tam,


  veď ty vieš kam...


  Alebo ma len chyť za ruku


  a kráčaj, kráčaj, kráčaj.


  Zober ma tam, kde neexistuje čas.


  Vezmi ma tam, kde nepotrebujem snívať...


  A potom môžeš urobiť to, čo si želám.


  Ukáž mi, aké to je,


  cestovať s tvojím srdcom...


  Odin


  10.


  Je tu niekto, kto si ťa vyberie,


  lebo nemá nikoho iného.


  A potom je tu niekto,


  kto si ťa vyberie,


  lebo nič iné, ako si ty, nechce.


  A v tom je veľký rozdiel...


  Odin


  11.


  Dospieť v láske znamená uvedomiť si,


  že láska tvojho života nie je


  ani princezná, ani princ.


  Je to dokonale nedokonalá bytosť...


  Odin

  12.


  Nie, neboli sme si


  prvou láskou,


  prvým bozkom,


  prvým pohľadom,


  prvým rande...


  Ale vieme, že sme si boli všetkým,


  posledným...


  Odin


13.

Raz budeš pre niekoho

tou správnou osobou.

Tou osobou, vďaka ktorej pochopí,

prečo mu to nevyšlo s nikým iným.

Tvoja existencia mu pomôže uveriť v seba.

Pomôže mu vyliečiť sa z rán

a vráti mu úsmev.

Vďaka tebe začne opäť veriť v lásku.


v niekoho príbehu.



Odin

